text: Få inspiration til livets fester på Gram Slot
  16 januar 2016 kl. 13.12
  De mange fester, som et langt liv byder på, har nu fået deres egen messe, som finder sted denne weekend i passende rammer på Gram Slot.
  Der er messer for bryllupper og konfirmationer - men livet består jo af mange andre fester. Og lørdag slog Gram Slot dørene op for en messe for alle livets fester.
  Messen byder på mange forskellige udstillere, der alle har det til fælles at de ved, hvad deres kunder efterspørger, når de er ude at finde inspiration til det, der skal blive deres livs fest.
  Så hvad enten det er dåb, konfirmation, brylluppet eller en 90 års fødselsdag, der står for dagen, er der hjælp at hente hos udstillerne på messen.
  
  